ທາງການລາວ ຄາດວ່າ ຈະມີນັກທ່ອງທ່ຽວ ເຂົ້າໄປລາວ ເພີ່ມຂຶ້ນນັບມື້
​ລາວ​ຄາດ​ວ່າ ຕົນ​ຈະ​ມີ​ນັກ​ທ່ອງ​ທ່ຽວຈາກຕ່າງປະເທ ດຫຼາຍ​ກວ່າ 3.5 ລ້ານ​ຄົນ ​​ໃນ​ປີ 2015 ​ຊຶ່ງ​ຈະ​ມີລາຍໄດ້ເຂົ້າປະເທດ ​ຫຼາຍ​ກວ່າ 500 ລ້ານໂດລາ
ທາງການລາວຄາດໝາຍວ່າ ຈະມີນັກທ່ອງທ່ຽວຊາວຕ່າງຊາດ ຫຼາຍກວ່າ 3 5 ລ້ານຄົນເດີນທາງ ເຂົ້າໄປທ່ອງທ່ຽວໃນລາວໃນປີ 2015 ໂດຍຈະເຮັດໃຫ້ພາກບໍລິການມີລາຍຮັບຫຼາຍກວ່າ 500 ລ້ານໂດລາ ທ່ານຈະເລີນ ວາຣິນທະສັກ ລັດຖະມົນຕີຊ່ວຍວ່າການກະຊວງຖະແຫຼງຂ່າວ-ວັດທະນະ ທໍາ ແລະທ່ອງທ່ຽວ ຖະແຫຼງຢືນຢັນວ່ານັກທ່ອງທ່ຽວຊາວຕ່າງຊາດໄດ້ພາກັນເດີນທາງ ເຂົ້າໄປທ່ອງທ່ຽວໃນລາວເພີ່ມຂຶ້ນຢ່າງຕໍ່ເນື່ອງນັບຈາກປີ 1993 ເປັນຕົ້ນມາ ເຖິງແມ່ນ ວ່ານັກທ່ອງທ່ຽວຈາກສະຫະພາບຢູໂຣບ ຈະຫລຸດລົງເພາະບັນຫາວິກິດການທາງການ ເງິນທີ່ເກີດຂຶ້ນໃນເວລານີ້ກໍຕາມ ຫາກແຕ່ສໍາລັບນັກທ່ອງທ່ຽວຈາກເອເຊຍດ້ວຍກັນ ໂດຍສະເພາະແມ່ນນັກທ່ອງທ່ຽວຈາກໄທ ມາເລເຊຍ ຫວຽດນາມ ແລະສິງຄະໂປນັ້ນ ກໍຍັງຄົງເດີນທາງເຂົ້າໄປທ່ອງທ່ຽວໃນລາວຫຼາຍຂຶ້ນນັບມື້ ໃນປີ 2011 ທີ່ຜ່ານມາກໍປາກົດວ່າມີນັກທ່ອງທ່ຽວຊາວຕ່າງຊາດຫຼາຍກວ່າ 2 7 ລ້ານ ຄົນ ທີ່ເດີນທາງເຂົ້າໄປທ່ອງທ່ຽວໃນລາວ ແລະເຮັດໃຫ້ພາກບໍລິການໃນລາວມີລາຍຮັບ ເປັນເງິນຕາຕ່າງປະເທດຄິດເປັນມູນຄ່າລວມຫຼາຍກວ່າ 400 ລ້ານໂດລາ ຫຼື ຖ້າຫາກ ຄິດໄລ່ນັບຈາກປີ 1993 ເຖິງປີ 2011 ກໍຈະໄດ້ວ່ານັກທ່ອງທ່ຽວຊາວຕ່າງຊາດເດີນທາງ ເຂົ້າໄປທ່ອງທ່ຽວໃນລາວເພີ່ມຂຶ້ນ ໃນອັດຕາສະເລ່ຍທີ່ສູງກວ່າ 20% ຕໍ່ປີ ດັ່ງທີ່ທ່ານ ຈະເລີນໄດ້ຖະແຫຼງຊີ້ແຈງວ່າ: ທັງນີ້ໂດຍເຂດທີ່ມີການຂະຫຍາຍຕົວເພີ່ມຂຶ້ນຫຼາຍທີ່ສຸດນັ້ນ ກໍແມ່ນນະຄອນວຽງຈັນ ໂດຍ ໃນປີ 2011 ທີ່ຜ່ານມາ ກໍປາກົດວ່າ ມີນັກທ່ອງທ່ຽວຊາວຕ່າງຊາດຫຼາຍກວ່າ 1,164,743 ຄົນທີ່ໄດ້ເດີນທາງເຂົ້າມາທ່ອງທ່ຽວໃນເຂດນະຄອນວຽງຈັນ ຫຼືເພີ່ມຂຶ້ນຈາກປີ 2010 ໃນ ອັດຕາສະເລ່ຍທີ່ສູງກວ່າ 30% ຍິ່ງໄປກວ່ານັ້ນ ດ້ວຍການຂະຫຍາຍຕົວໃນລະດັບດັ່ງກ່າວນີ້ກໍຍັງເຮັດໃຫ້ເຊື່ອວ່າໃນຕະຫຼອດ ປີ 2012 ນີ້ ຈະມີນັກທ່ອງທ່ຽວຊາວຕ່າງຊາດເດີນທາງເຂົ້າມາທ່ອງທ່ຽວໃນເຂດນະຄອນ ວຽງຈັນຫຼາຍກວ່າ 1 7 ລ້ານຄົນ ຫຼືຄິດເປັນອັດຕາຂະຫຍາຍຕົວທີ່ເພີ່ມຂຶ້ນຈາກປີ 2011 ເກີນກວ່າ 40% ຊຶ່ງກໍຈະເຮັດໃຫ້ທຸລະກິດບໍລິການ ແລະທ່ອງທ່ຽວໃນເຂດນະຄອນວຽງຈັນ ມີເງິນຕາຕ່າງປະເທດໄຫຼເຂົ້າສູ່ລະບົບທຸລະກິດ ຄິດເປັນມູນຄ່າລວມເຖິງ 165 ລ້ານໂດລາ ເນື່ອງຈາກວ່າໃນຕະຫຼອດປີ 2012 ນີ້ ເປັນປີການທ່ອງທ່ຽວລາວ ຫຼື Visit Lao Year ນັ້ນເອງ ທາງດ້ານທ່ານສາລີ ພິມພິນິດ ຫົວໜ້າສໍານັກງານສົ່ງເສີມ ການຕະຫຼາດຂອງອົງການ ທ່ອງທ່ຽວແຫ່ງຊາດລາວກໍໄດ້ ໃຫ້ການຢືນຢັນວ່າ ລັດຖະ ບານລາວໄດ້ອະນຸມັດງົບ ປະມານໃນມູນຄ່າ 6 ຕື້ກີບ ສໍາລັບນໍາໃຊ້ໃນການໂຄສະ ນາປະຊາສໍາພັນປີການທ່ອງ ທ່ຽວລາວ 2012 ໃຫ້ເປັນ ທີ່ຮັບຮູ້ກັນຢ່າງກວ້າງຂວາງ ທັງພາຍໃນປະເທດແລະຕ່າງ ປະເທດ ຊຶ່ງຖືວ່າເປັນງົບປະມານທີ່ໄດ້ຮັບຕໍ່າກວ່າຄວາມຕ້ອງການຕົວຈິງ ກໍຄືບໍ່ໜ້ອຍກວ່າ 10 ຕື້ກີບ ແຕ່ຢ່າງໃດກໍຕາມ ກະຊວງຖະແຫຼງຂ່າວ-ວັດທະນະທໍາ ແລະທ່ອງທ່ຽວຂອງລາວກໍໄດ້ຕັ້ງ ເປົ້າໝາຍທີ່ຈະດຶງດູດເອົານັກທ່ອງທ່ຽວຊາວຕ່າງຊາດ ເພື່ອໃຫ້ພາກັນເດີນທາງເຂົ້າມາ ທ່ອງທ່ຽວໃນລາວໃຫ້ໄດ້ບໍ່ໜ້ອຍກວ່າ 2 8 ລ້ານຄົນ ໃນຕະຫຼອດປີ 2012 ນີ້ ໂດຍໄດ້ມີ ການດໍາເນີນງານເພື່ອຕຽມຄວາມພ້ອມທັງໃນດ້ານໂຮງແຮມ ຮ້ານອາຫານ ສະຖານທ່ອງ ທ່ຽວ ແລະການບໍລິການຕ່າງໆ ສໍາລັບຮອງຮັບປີທ່ອງທ່ຽວລາວ ໃຫ້ໄດ້ຢ່າງມີປະສິດທິພາບ ແລະໃຫ້ເປັນທີ່ປະທັບໃຈຂອງນັກທ່ອງທ່ຽວຊາວຕ່າງຊາດອີກດ້ວຍ ນອກຈາກນັ້ນ ຖ້າຫາກວ່າໂຄງການກໍ່ສ້າງທາງລົດໄຟຄວາມໄວສູງ ລະຫວ່າງຈີນກັບລາວ ສໍາເລັດຕາມແຜນການທີ່ວາງໄວ້ໃນປີ 2015 ກໍຍັງຈະສົ່ງຜົນດີຄືການພັດທະນາການທ່ອງ ທ່ຽວໃນລາວອີກດ້ວຍ ໂດຍທາງການລາວໄດ້ວາງຄາດໝາຍໄວ້ວ່າ ຈະມີນັກທ່ອງທ່ຽວຊາວ ຕ່າງຊາດບໍ່ໜ້ອຍກວ່າ 3 5 ລ້ານຄົນ ທີ່ຈະເດີນທາງເຂົ້າໄປທ່ອງທ່ຽວໃນລາວ ໃນປີ 2015 ຊຶ່ງຈະເຮັດໃຫ້ມີລາຍຮັບຫຼາຍກວ່າ 500 ລ້ານໂດລາ